open-index/open-wikipedia-markdown huggingface dataset:
O escorpión e a ra

**O escorpión e a ra** é unha fábula de orixe descoñecida, aínda que atribuída a Esopo. Nela un escorpión pídelle a unha ra que lle axude a cruzar o río prometéndolle non facerlle dano. A ra accede subíndoo ao lombo pero cando están na metade do camiño o escorpión pica a ra. A ra entón pregunta incrédula "Como puideches facer algo así?, agora morreremos os dous" e o escorpión descúlpase dicindo "Non tiven elección, é a miña natureza".

A moral da historia é que non trates de enganarte cos demais ao crer que son ou poden ser outros e menos enganarte a ti mesmo acerca de quen es.

Esta mesma fábula aparece tamén con outros animais xunto do escorpión, fundamentalmente o sapo e a tartaruga[miniatura|Unha ilustración de [1847 de *O escorpión e a tartaruga*.|centro]]
## Notas
## Véxase tamén
### Ligazóns externas
*Giancarlo Livraghi, The Scorpion and the Frog
Carl Woese

**Carl Richard Woese**, nado en Siracusa, Nova York, Estados Unidos o 15 de xullo de 1928 e finado en Urbana, Illinois, Estados Unidos o 30 de decembro de 2012, foi un microbiólogo estadounidense.

## Traxectoria 
Woese foi o creador da nova taxonomía molecular baseada na comparación entre especies da chamada secuencia do ARN ribosomal 16s e 18s que comparten todos os seres vivos do planeta e que apenas sufriu cambios desde a aparición na Terra das primeiras formas de vida microbiolóxicas. As súas análises filoxenéticas en 1977 levárono ao descubrimento dun novo dominio, o das arqueas (*Archaea*).

A aceptación da validez das arqueas, que son organismos procariotas pero non bacterias, foi un proceso lento. Figuras relevantes como Salvador Luria e Ernst Mayr non estaban de acordo con esta división dos procariotas, aínda que as súas críticas non se reducían ao ámbito científico. Non foi até mediados da década de 1980 cando a crecente cantidade de datos levou á comunidade científica á aceptación do novo dominio.

Woese ingresou na Academia Nacional de Ciencias en 1988, en 1992 recibiu a Medalla Leeuwenhoek, en 2000 a *National Medal of Science* e en 2003 foi galardoado co premio Crafoord pola Academia sueca de Ciencias.

Faleceu o 30 de decembro de 2012 en Urbana, Estados Unidos, aos 84 anos de idade.

## Principais publicacións 
### Libros 
* 

### Artigos 
* 
* 
* 
* 
* 

## Notas 
## Véxase tamén 
### Outros artigos 
* Arqueas
* Arqueas metanóxenas
### Ligazóns externas 
* Biografía en Instituto de Astrobioloxia da NASA. . Consultada o 6 de agosto de 2014.
* Carl Woese Papers, 1911-2013 en University of Illinois Archives.  Consultada o 6 de agosto de 2014.
* Prokaryotic Small RNA Biology en Max Planck Institute for Terrestrial Microbiology.  Consultada o 6 de agosto de 2014.
Vergüenza torera

***Vergüenza torera*** é o décimo quinto álbum de estudio en solitario do músico de rock español Rosendo Mercado. Publicouse o 1 de outubro de 2013 polo selo Warner Music Spain.

## Lista de cancións
## Músicos
*Rosendo Mercado: voz e guitarras
*Rafa J. Vegas: baixo
*Mariano Montero: batería
*Yuvisney Aguilar: percusións
**Il rosso e il nero*: cuarteto de cuerda
*Rodrigo Mercado e Antonio Calero: arranxos de corda

## Véxase tamén
### Ligazóns externas
*Páxina oficial de Rosendo Mercado
Otto Kandler

**Otto Kandler**, nado o 23 de outubro de 1920 en Deggendorf, Baviera, Alemaña, é un botánico alemán.

## Traxectoria 
En 1949 Kandler obtivo o doutoramento pola Universidade de Múnic e, en 1953, a habilitación como docente universitario.

Posteriormente Kandler dedicouse á investigación dos damos dos bosques.

## Pricipais obras 
* C. R. Woese, O. Kandler & M. L. Wheelis (1990): "Towards a natural system of organisms: Proposal of the domains Archaea, Bacteria and Eucarya·. *Proc. Natl. Acad. Sci. USA*
* Otto Kandler & Achim Trebst (1986): *Archaebakterien und Phylogenie: Die Topologie der integralen Proteinkomplexe des photosynthetischen Elektronentransportsystems in der Membran / Achim Trebst*. Opladen: Westdeutscher Verlag. ISBN 978-3-531-08343-8-
   
## Notas 
## Véxase tamén 
### Bibliografía 
* Otto Kandler, ed. (1982): *Archaebacteria*. Stuttgart-Nova York: Gustav Fischer Verlag.

### Ligazóns externas 
* Obras de Otto Kandler
* Prokaryotic Small RNA Biology en Max Planck Institute for Terrestrial Microbiology.  Consultada o 6 de agosto de 2014.
Mark Wheelis

**Mark Wheelis** é un microbiólogo estadounidense que actualmente traballa na Universidade de California, en Davis.

## Traxectoria 
Estudou na Universidade de California, Berkeley. En 1965 graduouse en ciencias biolóxicas. En 1967 fixo un máster en microbioloxía. En 1969 conseguiu o seu doutoramento en bacterioloxía.

Xuntamente con Carl Woese e Otto Kandler, foi un dos descritores do terceiro dominio da vida, o das arqueas (ou arqueobacterias).

Tamén é un experto en armas biolóxicas.

Os seus especiais intereses en investigación son:
* A historia da guerra biolóxica. 
* O control das armas biolóxicas, e
* a filoxenia dos microorganismos.

## Referencia 
* Páxina web do doutor Mark Wheelis  Consultada o 6 de agosto de 2014.

## Véxase tamén 
### Outros artigos 
* Arqueas

### Ligazóns externas 
* Prokaryotic Small RNA Biology en Max Planck Institute for Terrestrial Microbiology.  Consultada o 6 de agosto de 2014.
Mata Hari

**Margaretha Geertruida "Margreet" Zelle MacLeod**, máis coñecida como **Mata Hari**, nada en Leeuwarden o 7 de agosto de 1876 e finada en Vincennes, París, o 15 de outubro de 1917, foi unha famosa bailarina e actriz neerlandesa, condenada a morte por espionaxe e executada por fusilamento durante a primeira guerra mundial (1914-1918). A palabra *matahari* significa sol en malaio, e literalmente "ollo do día".

## Notas 
## Véxase tamén 
### Ligazóns externas 
* Mata-Hari.com: Biografía e fotos de Mata Hari
David López

O nome de **David López** pode referirse a:

* **David López López**, debuxante español de banda deseñada (n. 1975);
* **David López García**, ciclista vasco (n. 1981);
* **David López Moreno**, futbolista rioxano (n. 1982);
* **David López Silva**, futbolista catalán (n. 1989);
Cota de malla

[280px|miniatura|Cota de malla normanda, usada na [Batalla de Hastings (1066).]]

Denomínase **cota de malla** a unha cota, é dicir, unha armadura ou protección metálica conformada por aneis de ferro forxado ou aceiro, dispostas de forma que cada anel está ensartado polo menos a outros catro, formando un tecido.

## Etimoloxía 
Esta denominación é unha adaptación literal do francés *cotte de maille* que significa «túnica de malla». Na lingua literaria e, por extensión, na científica, tamén se coñece co nome de **loriga**, o seu nome en latín, como, por exemplo, falando dos pseudocelomados do grupo dos  loricíferos (*Loricifera*), ou dos lorigados  (*Loricata*), grupo de réptiles, case todos fósiles, pero que inclúe tamén aos crocodilos.

## Historia 
miniatura|180px|Unha *cofia de mallas*.
[miniatura|180px|Máscara de protección dos ocupantes dos [carro de combate|carros de combate durante a Primeira Guerra Mondial.]]
A cota de malla era unha especie de camisa longa ou túnica formada por aneis de metal entrelazados, que podían ser de ferro, bronce ou aceiro, e na que cada anel se unía con varios outros elos, sendo o padrón máis frecuente o de catro con un, aínda que tamén existían outros deseños. Así mesmo, utilizábase adoito unha *cofia de mallas*, unha especie de carapucha de aneis entrelazados, que habitualmente podía substituír o casco, ou complementar o helmo.

Esta malla confeccionábase con forma de longas camisas que ofrecían gran resistencia aos cortes, e foi inventada posibelmente polos pobos celtas no século V a.C. e moi utilizada polos romanos e en toda a Idade Media e até o século XVI. Aínda que ofrecía gran resistencia aos cortes, era vulnerábel a armas de pontas adiadas como frechas, excepto as de aneis remachados.

Esta protección empregouse incluso até o século XX como defensa contra os fragmentos de metal que saltaban polos impactos no interior dos tanques na primeira guerra mundial.

Por outra parte, a cota de malla é hoxe unha peza de uso común entre os biólogos mariños que estudan os tiburóns, xa que protexe eficazmente de calquera trabada inesperada. Así mesmo, en actividades onde se manexan equipos de alto fío, como coitelos afiados, levan sempre luvas e mangas de cota de malla para evitar cortaduras graves.

## Notas 
## Véxase tamén 
### Outros artigos 
* Armadura
### Ligazóns externas 
* L'armure de mailles  Consultada o 12 de agosto de 2014. 
* Bref historique de la cotte de mailles  Consultada o 12 de agosto de 2014.
Exarcado apostólico católico grego de Constantinopla

O **exarcado apostólico de Costantinopla** (en latín: *Exarchatus Apostolicus Constantinopolitanus*) é unha diocese da Igrexa Católica Bizantina Grega inmediatamente suxeita á Santa Sé. A sé está vacante dende 1957, e en 2010 tiña só 25 bautizados.

## Territorio
O exarcado apostólico estende a súa xurisdición sobre todos os fieis católicos bizantinos (agás os melquitas) residentes en Turquía. Existe unha única parroquia.

## Historia
O exarcado apostólico foi erixido o 11 de xuño de 1911. A sé está vacante dende 1957, e o último sacerdote de rito bizantino grego en Turquía finou en 1997.

O exarcado está administrado polos vigairos apostólicos de rito latino de Istanbul.

## Episcopoloxio
* Georgios Chalavazis (13 de xullo de 1920 - 11 de xuño de 1932, nomeado exarca de Grecia)
* Dionisio Leonida Varouhas (11 de xuño de 1932 - 28 de xaneiro de 1957, finado)
***Administrador apostólico Massimiliano Palinuro (dende o 14 de setembro de 2021)*

## Véxase tamén
*Perfil en Catholic-Hierarchy.org
Ivan Cavaleiro

**Ivan Ricardo Neves Abreu Cavaleiro**, nado en Vila Franca de Xira (Lisboa) o 18 de outubro de 1993, é un futbolista portugués. Pode ocupar as posicións tanto de extremo coma de dianteiro e o seu equipo actual é o Wolverhampton Wanderers F.C.

## Traxectoria 
O 8 de agosto de 2014 fíxose oficial a súa cesión o Deportivo da Coruña para a tempada 2014–15. O seu debut en liga produciuse na primeira xornada, nunha derrota a domicilio fronte o Granada CF (2–1), no que ademais anotou o tanto coruñés.

O 10 de xullo de 2015 foi traspasado polo Benfica ó AS Monaco a cambio de 15 millóns de euros, e asinou co equipo monegasco un contrato ata o ano 2020.

## Palmarés 
### Club 
;Benfica
* Primeira Liga: 2013–14
* Taça de Portugal: 2013–14
* Taça da Liga: 2013–14
* UEFA Europa League: Finalista 2013–14

## Notas 
## Véxase tamén 
### Ligazóns externas 
* Datos do xogador en Soccerway
Lago Maior

O **lago Maior** (en ) é un lago alpino do norte de Italia e Suíza. Trátase dun lago glaciario que se formou ao final da última glaciación. A súa altitude é de 193 msnm.

Encóntrase na fronteira de Italia e Suíza, entre os Alpes e a chaira padana, a uns 50&nbsp;km ao noroeste de Milán e uns 130&nbsp;km ao sur de Zürich. O 80 % da súa superficie corresponde a Italia e o 20 % a Suíza. As súas augas bañan dúas rexións italianas e un cantón suízo:

* Ao norte: o cantón de Tesino (CH)
* Ao oeste: Piemonte (provincias de Verbano e Novara) (I)
* Ao leste: Lombardía (provincia de Varese) (I)

O lago encóntrase entre as coordenadas xeográficas seguintes:

* Latitude: entre os 45°43' N e os 46°11' N
* Lonxitude: entre os 8°29' L e os 8°52' L

É o segundo lago italiano por extensión, despois do lago de Garda, cunha superficie de 212&nbsp;km². A elegancia de célebres estacións climáticas e a beleza e variedade da paisaxe convérteno nunha das metas máis frecuentadas e preferidas polo turismo internacional.

As fermosas vilas ás súas orelas tiveron gran fama durante a *Belle Époque*, e algunhas conservan aínda, en parte, o aspecto daqueles tempos.

Entre a máis famosas están *Arona*, patria de San Carlos Borromeo; *Stresa*, elegante e refinada; *Pallanza* coa súa *Villa Taranto* adornada cun fermoso xardín e, na ribeira lombarda, Luino e Laveno-Mombello.

Son de particular interese as *illas Borromeas*, fronte a Stresa: a *Illa Bella*, co maxestoso Palacio Borromeo (sede dunha pinacoteca) e o seu su espectacular xardín á italiana do período barroco, e a *illa dos Pescadores*, cun palacio do século XVIII e un xardín botánico.
A Carrasca, Parada, Nigrán

**A Carrasca** é un lugar da parroquia de Parada, no concello pontevedrés de Nigrán, na comarca de Vigo. Segundo o IGE, en 2022 tiña 149 habitantes (74 homes e 75 mulleres).  Sitúase a carón da Carrasca (A Ramallosa).

## Lugares e parroquias 
### Lugares de Parada 
### Parroquias de Nigrán 
## Notas
Río Ebola

O **río Ebola** (ás veces ortografado Ébola) é un río situado no norte da República Democrática do Congo que é o curso superior do río Mongala, á súa vez afluente do río Congo. Os ríos Dua (225&nbsp;km) e Likame (130&nbsp;km) teñen ambos os dous unha confluencia conxunta co río Ebola para orixinar o río Mongala. Os primeiros 225&nbsp;km do curso superior do río Mongala corresponden ao río Ebola, e o curso inferior do Mongala ten outros 285&nbsp;km.

O nome Ebola é unha adaptación en lingua francesa do nome local **Legbala**, en lingua ngbandi, que significa "auga branca". Durante a administración colonial belga utilizáronse eses dous nomes para o río, xunto coas denominacións *Eau Blanche*  e, máis raramente, ''L'Ébola*. Utilizouse o nome do río para darlle nome á doenza (enfermidade do virus Ebola), así como ao virus (virus Ebola ou EBOV, da especie *Ebolavirus Zaire*), e ao xénero destes virus (*Ebolavirus''). En realidade, a doenza empezara na vila de Yambuku, a uns 98&nbsp;km ao sur das beiras do Ebola, pero o profesor Peter Piot, que lle deu o nome, preferiu non asociar o estigma da doenza con ningunha localidade e decidiu darlle o nome dun río relativamente próximo, que discorre pola rexión por onde viaxaran algúns dos primeiros afectados.

## Notas 
## Véxase tamén 
### Ligazóns externas 
* Mapa da rexión de Yambuku
* Com hem de pronunciar 'ebola'? - Núvol  Discusión sobre a pronuncia e escrita da palabra en catalán e outras linguas.
Intoxicados

**Intoxicados** foron unha banda de música rock formada na cidade arxentina de Buenos Aires. A banda xorde a finais do ano 2000 despois da separación da banda *Viejas Locas* e caracterízase e diferénciase desta segundo á apertura musical que presenta sendo unha banda de rock (interpretando así mesmo múltiples estilos de música). A banda foi disuelta durante febreiro do ano 2009, despois de anunciar unha pausa indefinida que continúa ata a actualidade.

## Integrantes 
* Cristian "Pity" Álvarez.
* Felipe Barrozo.
* Jorge Rossi.
* Abel Meyer.
* Adrián "Burbujas" Perez.
* Ezequiel "Peri" Rodriguez.
* Victor "Sax" Djamkotchian.
* Fabio Cuevas.

## Discografía 
* *Buen Día* (2001)
* ''No Es Sólo Rock'n'Roll* (2003)
* *Otro día en el planeta tierra* (2006)
* *El Exilio de las Especies (Thend)'' (2009)

## Véxase tamén 
### Outros artigos 
* Viejas Locas
### Ligazóns externas 
* A páxina web sobre a banda 
### Referencias
Rita Ora

**Rita Sahatçiu Ora**, nada en Pristina o 26 de novembro de 1990, é unha cantante, compositora e actriz británica nada no Kosovo.

## Traxectoria 
O seu primeiro álbum, titulado *Ora*, foi lanzado o 24 de agosto de 2012 no Reino Unido, acadando o número un da UK Albums Chart. Foi nomeada a tres premios dos Brit Awards 2013, incluíndo o Brit Award á Mellor Artista Revelación Británico.

O seu éxito reduciuse considerabelmente co lanzamento de «Shine Ya Light», que só alcanzou o décimo posto no Reino Unido e non ingresou a ningunha lista internacional agás na de Irlanda. No seu intento por recuperar o seu recoñecemento a nivel internacional, Rita realizou unha presentación nos MTV Europe Music Awards que recibiu bos comentarios. Para promoverse, realizou unha xira chamada *Radioactive Tour*, que contou cun total de nove concertos. Por outra parte, en canto aos recoñecementos obtidos por Rita, atópanse un premio dos Urban Music Awards á artista do ano e un premio dos MOBO Awards ao mellor artista novo. Tamén foi nomeada a premios importantes como os Brits Awards e os MTV Europe Music Awards, pero sen gañar.

## Discografía 
### Álbums 
* *Ora* (2012)

### Sinxelos 
## Notas
Escudo de Paraguai

O **escudo de armas de Paraguai** é un dos símbolos nacionais do país. O actual baséase nun sello creado durante a ditadura de José Gaspar Rodríguez de Francia. Era semellante, pero diferenciábase na súa estrela de seis puntas branca, que tamén aparecía na bandeira daquela época. Rexistros sobreviventes deste símbolo amosan que a palabra «DE» estaba abreviada cun só carácter.

## Escudos históricos 

Ficheiro:Escudo de Paraguay (Doctor Francia).svg|Selo da República (1823-1842)

## Notas
American Pie (filme)

***American Pie*** é un filme estadounidense dirixido polos irmáns Paul e Chris Weitz, que se estreou en 1999. É o primeiro filme da serie de filmes *American Pie*. A súa estrea foi un éxito de recadación, así como as seguintes tres secuelas: *American Pie 2* (2001), *American Wedding* (2003) e *American Reunion* (2012).

## Sinopse 
Un grupo de rapaces inexpertos viven obsesionados con perder a virxindade. Un deles, Jim, está desesperado porque dende que os seus pais sorprendérono vendo filmes pornográficos, a súa situación na casa empeorou. O seu benintencionado pai pretende ocuparse da súa educación sexual, e no colexio a súa relación cunha rapaza de intermcambio, ten toda a pinta de fracasar.

## Personaxes 
* Jason Biggs como James "Jim" Levenstein
* Chris Klein como Chris "Oz" Ostreicher
* Thomas Ian Nicholas como Kevin Myers
* Alyson Hannigan como Michelle Flaherty
* Shannon Elizabeth como Nadia
* Tara Reid como Victoria "Vicky" Lathum
* Eddie Kaye Thomas como Paul Finch
* Seann William Scott como Steve Stifler
* Eugene Levy como Noah Levenstein
* Natasha Lyonne como Jessica
* Mena Suvari como Heather
* Jennifer Coolidge como Nai de Stifler
* Chris Owen como Chuck "Sherminator" Sherman
* Eric Lively como Albert
* Molly Cheek como Mrs. Levenstein
* Lawrence Pressman como Adestrador Marshall
* Clyde Kusatsu como Mestre de inglés
* Justin Isfeld como Justin
* John Cho como John
* Sasha Barrese como Courtney
* Eli Marienthal como Matt Stifler

;Cameos
* Blink-182 como a banda que ve a Jim e a Nadia por webcam.
* Christina Milian como un dos rapaces da banda de música.
* Casey Affleck como Tom Myers, irmán máis vello de Kevin.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo 
* Ficha en RottenTomatoes
Convento da Concepción de Viveiro

O **Convento da Concepción**, é un mosteiro situado no centro histórico da vila luguesa de Viveiro. Este edificio relixioso está rexido pola Orde da Inmaculada Concepción.
Este mosteiro é de estilo románico e dende o ano 1982 está considerado xunto á súa contorna coma Ben de Interese Cultural, dentro do catálogo de monumentos do patrimonio histórico de España.

## Notas 
## Véxase tamén 
### Outros artigos 
* Mosteiro da Nosa Señora de Valdeflores
* Igrexa de San Francisco de Viveiro
* Igrexa de Santa María do Campo de Viveiro
* Capela da Misericordia de Viveiro 
* Semana Santa de Viveiro
Selo de Niue

O **selo de Niue** é un dos símbolos nacionais do estado libre asociado. Adoptouse en 2021, mais foi creado en 1974, cando Niue acadou a independencia e se uniu en libre asociación con Nova Zelandia. Amosa na súa parte central, o escudo de Nova Zelandia, que é un escudo cuarteado. Neste selo, o escudo de Nova Zelandia aparece representado en branco e negro e rodeado pola frase “*Public Seal of Niue*” (“*Selo Público de Niue*”).

## Véxase tamén 
### Outros artigos 
* Escudo de Nova Zelandia
* Bandeira de Niue
Brighton & Hove Albion F.C.

O **Brighton & Hove Albion F.C.**, ás veces coñecido simplemente como **Brighton** ou **The Seagulls**, é un club de fútbol de Inglaterra, da cidade de Brighton. Foi fundado en 21 de agosto de 1901 e xoga na Premier League.

## Véxase tamén 
### Ligazóns externas 
* Sitio web oficial
Docería

[miniatura|Docería en [Nova Escocia.]]
Unha **docería** ou **dozaría** é unha tenda dedicada á venda e nalgúns casos, fabricación, de doces, chocolates, tortas, lambetadas, biscoitos, gomas de mascar etc.

*Haci Bekir Efendi*, unha dozaría establecida no 1777 en Istanbul é unha das dozarías máis antigas do mundo.

## Galería

Ficheiro:Bruges,confectioner's.jpg|Dozaría en Bruxas.
Ficheiro:Hussel-Geschäft in Potsdam 2007.jpg|Dozaría en Potsdam.
Ficheiro:OldestSweetShopEngland.jpg|Dozaría máis antiga de Inglaterra en Pateley Bridge.
Ficheiro:Market_Square_SA2.JPG|Dozaría en San Antonio, Texas
Ficheiro:ARCOR Center Avenida Corrientes.jpg|Dozaría en Bos Aires, Arxentina.

## Véxase tamén
### Outros artigos
* Panadaría
* Doce
Escudo de Malaisia

O **escudo de armas de Malaisia** (en ) é un dos símbolos nacionais do país e foi adoptado como tal en 1963. Como escudo de armas de Malaisia ​​descende do dos Estados Federados de Malaisia ​​baixo o dominio colonial británico. Parécese aos deseños heráldicos europeos por este motivo.

## Deseño 
O escudo de armas consiste nun escudo custodiado por dous tigres rampantes como apoio. O escudo está rematado por unha cimera que consiste nunha media lúa amarela cunha "estrela federal" de 14 puntas, e inclúe un lema, nun estandarte, na parte inferior.

### Cimera 
A cor amarela da cimera, a media lúa e a estrela federal de 14 puntas, simboliza a monarquía do país. A media lúa tamén representa o islam como relixión oficial, mentres que a estrela federal por si soa representa os trece estados e os territorios federais de Malaisia.

Orixinalmente, a estrela de catorce puntas representaba os catorce estados orixinais de Malaisia, que incluían Singapur. Non se cambiou cando Singapur deixou a Federación en 1965, pero xeralmente aceptouse que a punta 14 representa os territorios federais.

## Escudos históricos 

Ficheiro:Coat of arms of the Federation of Malaya.svg|Escudo de armas da Federación Malaia usado entre 1948 e 1963.
Ficheiro:Coat of arms of Malaysia (1963–1965).svg|Escudo de Malaisia usado dende 1963 até 1965.

## Notas 
## Véxase tamén
Escudo da Arxentina

O **escudo de armas da Arxentina** é un dos símbolos nacionais do país e foi establecido na súa forma actual en 1944, aínda que ten as súas orixes no selo da Asemblea Xeral Constituínte de 1813.

## Escudos históricos 

Ficheiro:Sello asamblea soberana - Argentina 1813.png|Selo da Asemblea Xeral Constituínte de 1813.
Ficheiro:Proto-escudo-dibujado.JPG|Selo dun grupo francés na Asemblea Nacional de 1793. 

## Escudos das provincias 
## Notas
Vigairía apostólica católica latina de Anatolia

A **vigairía apostólica de Anatolia** (en latín: *Vicariatus Apostolicus Anatoliensis*) é unha sé da Igrexa católica latina inmediatamente suxeita á Santa Sé. En 2004 contaba con 4.550 bautizados. A sé estivo vacante dende o asasinado do seu vigairo en 2010 até o nomeamento dun novo vigairo en 2015, Paolo Bizzeti.
## Territorio 
A vigairía apostólica ten xurisdición sobre a parte centro-oriental da rexión de Anatolia. A sé do vigairo é a cidade de Alexandreta, onde está a catedral da Anunciación. En Mersin está unha concatedral, dedicada a san Antonio de Padua. O territorio está ividido en 8 parroquias.

## Historia 
O 13 de marzo de 1845 foi erixida a prefectura apostólica de Trebisonda, en territorios da vigairía apostólica de Constantinopla. O territorio foi confiado ao coidado dos freires capuchinos, e comprendía a zona da costa do Mar Negro, na Anatolia central-oriental. Porén, o 12 de setembro de  1896 a prefectura apostólica foi suprimida, e o seu territorio incorporado novamente á vigairía de Constantinopla.

O 20 de xuño de 1931 co breve *Quae ad christiani* de Pío XI as dúas circunscricións foron novamente separadas, e nesta ocasión foi creada a misión *sui iuris* de Trebisonda, inmediatamente suxeita a Propaganda Fide, e que abranguía aproximadamente o mesmo territorio da prefectura apostólica precedente.

O 30 de novembro de 1990, co decreto *Quo melius* da Congregación para as Igrexas Orientais, a misión *sui iuris* foi elevada a vigairía apostólica, incorporando a parte centro-meridional de Anatolia e tomando o seu nome actual. A sé do vigairo foi até o 29 de xuño de 2000 a cidade de Mersin, transferida entón a Alexandreta.

O 3 de xuño de 2010 o vigairo apostólico Luigi Padovese foi asasinado polo seu condutor.

## Lista de vigairos
En 1845 foi erixida a vigairía orixinal, sendo os seus ordinarios os seguintes:
* Damiano da Viareggio (1845 - 1852)
* Filippo Maria da Bologna (1852 - 1881)
* Eugenio da Modica (1881 - 12 de setembro de 1896)
En 1896 a sé foi suprimida, mais en 1931 foi restabelecida, sendo dende entón os seus ordinarios os seguintes:
* Michele da Capodistria (1931 - 1933)
* Giovanni da Fivizzano (9 de marzo de 1933 - 1955)
* Prospero Germini da Ospitaletto (1955 - 1961)
* Michele Salardi da Novellara (1961 - 1966)
* Giuseppe Germano Bernardini (19 de decembro de 1966 - 22 de xaneiro de 1983, nomeado arcebispo de Esmirna)
* Ruggero Franceschini (2 de xullo de 1993 - 11 de outubro de 2004, nomeado arcebispo de Esmirna)
* Luigi Padovese (11 de outubro de 2004 - 3 de xuño de 2010, asasinado)
** *Administrador apostólico Ruggero Franceschini (3 de xuño de 2010 - 14 de agosto de 2015)*
* Paolo Bizzeti (14 de agosto de 2015 - actualidade)

## Notas
## Véxase tamén 
### Ligazóns externas 
* Páxina web oficial
* Perfil en Catholic-Hierarchy.org 
* Perfil en GCatholic.org
Aethopyga gouldiae

***Aethopyga gouldiae*** é unha especie de ave da familia *Nectariniidae*.

Pode ser encontrada no sueste de Asia, en Bangladesh, Bután, China, Hong Kong, India, Laos, Birmania, Nepal, Tailandia e Vietnam. Os seus hábitats naturais son forestas temperadas e rexións subtropicais ou tropicais húmidas de grande altitude.

## Véxase tamén 
### Ligazóns externas 
* Ficha en BirdLife International, 2004 
* 2006 IUCN Red List of Threatened Species
Escudo de Suriname

O **escudo de armas de Suriname** foi adoptado o 25 de novembro de 1975. No lema lese en latín *Justitia - Pietas - Fides* ("Xustiza - Piedade - Fidelidade"). Os seus alicerces son dous nativos arauacos. A metade esquerda simboliza o pasado, no que os escravos foron levados ó país por barco dende África. A metade dereita simboliza o presente, representado por unha palmeira. O diamante do medio ten a forma do corazón. As puntas do diamante sinalan as catro direccións do vento. Dentro do diamante hai unha estrela de cinco puntas. A estrela simboliza os cinco continentes dos cales migraron os habitantes de Suriname: África, América, Oceanía, Asia e Europe.

## Galería de imaxes 

Ficheiro:Tropenmuseum Royal Tropical Institute Objectnumber 60008829 Twee Carib-indianen tonen het wapensc.jpg|Fotografía dunha alegoría do escudo de Suriname. Obra do fotógrafo Julius Eduard Muller.
Ficheiro:Tropenmuseum Royal Tropical Institute Objectnumber 3596-1 Surinaams-Creoolse hoofddoek ter herden.jpg|Tea que amosa unha versión anterior do escudo de armas de Suriname.
Sharon Tate

**Sharon Marie Tate**, nada en Dallas (Texas) o 24 de xaneiro de 1943 e finada no barrio de Benedict Canyon, na cidade dos Ánxeles (California), o 9 de agosto de 1969, foi unha actriz e modelo estadounidense. Durante a década de 1960, apareceu en anuncios e pequenos papeis para a televisión. Tras recibir críticas positivas polas súas actuacións en comedias e dramas, foi loada como unha das figuras máis prometedoras de Hollywood, chegando a ser comparada con Marilyn Monroe.

Estivo casada co director de cine Roman Polanski. Estaba embarazada de oito meses e medio cando foi asasinada na súa casa por seguidores de Charles Manson, xunto a catro persoas máis.

## Véxase tamén 
### Ligazóns externas 
* Páxina oficial
Escudo das Illas Salomón

O **escudo de armas de Illas Salomón** é un dos símbolos nacionais do país. Amosa un crocodilo e un tiburón que sosteñen o escudo. O lema aparece baixo el, no cal se le "To Lead Is To Serve" ("Mandar é servir"). Sobre o escudo hai un helmo con decoracións, coroado por un sol de ouro.

## Escudos históricos 

Ficheiro:Badge of the Solomon Islands (1906–1947).svg|Escudo das Illas Salomón (1906-1947)
Ficheiro:Badge of the Solomon Islands (1947–1956).svg|Escudo das Illas Salomón (1947-1956)
Ruhnama

[miniatura|Imaxe do Ruhnama nunha moeda de [Turkmenistán.]]

O ***Ruhnama*** (en galego: *Libro da alma*) é un libro de culto á personalidade do ditador turcomán Saparmyrat Nyýazow, falecido en decembro de 2006.

## Características 
A obra é un tratado sobre a moral e civismo que mestura poesía con conceptos políticos. Ao principio foi introducido o primeiro volume lentamente na poboación no ano 2001 pero posteriormente volveríase lectura obrigada para tódolos alumnos das escolas e universidades de Turkmenistán, tanto nas materias de ciencia como a física e a química. Concibido polo ditador como unha guía espiritual, é tan importante que os funcionarios turcománs son examinados sobre o seu contido tódolos anos, e incluso os médicos teñen que xurar fidelidade ao presidente e ao seu libro antes de poder exercer a súa actividade.

Introduciríase un segundo volume no ano 2004.

Segundo aseguraba o propio Nyýazow, «aquel que lea tres veces o Ruhnama atopará riqueza espiritual, volverase máis intelixente e, ademais, irá directamente ao paraíso». Nyýazow consideraba a súa obra tan importante, que fixo que un foguete ruso puxese un exemplar en órbita arredor da terra, en 2005.
Aduna

**Aduna** é un concello da provincia de Guipúscoa, no País Vasco, situado no val medio do río Oria, na comarca de Tolosaldea.

## Toponímia
O significado do topónimo *Aduna* é escuro. A principal explicación ao respecto é a de que a verba *aduna* significaba antigamente o trigo novo en lingua éuscara. Esta acepción aparece mencionada no *Diccionario Trilingüe: Castellano, Bascuence y Latín* que realizou Manuel Larramendi en 1745.

## Xeografía
Trátase dun pequeno concello rural cunha extensión de 6,9&nbsp;km². A vila de Aduna sitúase nun outeiro que domina o val do río Oria. A Aduna chégase por unha estreita e empinada estrada á que se accede tras saír da autovía A-1.

## Historia
O 7 de xuño de 1968 produciuse en Aduna o que se considera o primeiro atentado mortal realizado por ETA na súa historia. O atentado de Aduna produciuse cando o coche no que viaxaban dous membros de ETA, o histórico dirixente Txabi Etxebarrieta e Iñaki Sarasketa, foi detido pola Garda Civil de tráfico nun control de estrada á altura de Aduna. Temendo que foran descubertos, Txabi Etxebarrieta descendeu do coche disparando polo lombo ao garda civil José Pardines Arcay e rematándoo posteriormente. Pardines converteríase desa forma na primeira vítima oficial de ETA. Ese mesmo día, Etxebarrieta morrería abatido pola policía en Tolosa, converténdose á súa vez no primeiro militante de ETA que morría de forma violenta.

## Administración
Nas eleccións autonómicas celebradas en 2005, o partido máis votado foi o comunista e independentista Euskal Herrialdeetako Alderdi Komunista (EHAK), co 48,9% dos votos, seguido da coalición nacionalista vasca PNV-Eusko Alkartasuna, que obtivo un 38,5%, e o partido político Aralar, cun 9%.

A alcaldía estivo dende 2003 a 2007 en mans da agrupación local independente ''Adunako Elkarte Herritarra ('Agrupación popular de Aduna'), sendo a alcaldesa Arantza Aburuza Alkorta.

Nas eleccións municipais de 2007, dous partidos presentáronse candidatos á alcaldía do municipio: Eusko Abertzale Ekintza (EAE-ANV) e Partido Popular de Euscadi (Euskadiko Alderdi Popularra) (PP). Os resultados foron os seguintes:
* Eusko Abertzale Ekintza: 159 votos (7 escanos)
* Partido Popular de Euscadi (Euskadiko Alderdi Popularra): 1 voto (ningún escano)

Isto deu como resultado a vitoria da esquerda abertzale con maioría absoluta, sendo de nova alcaldesa Arantza Aburuza Alkorta.

Nas eleccións municipais de 2011, só se presentou unha lista, a do Partido Popular. Rexistráronse 43 abstencións e 300 votos dos que 287 foron en branco, 12 para o Partido Popular e 1 nulo. Ao non acadaren o mínimo do 5% dos votos válidos (que inclúen os votos a unha candidatura e os brancos), a lista do PP non obtivo ningún concelleiro. Iso supón que non se constitúe nova corporación en 2011.

Os resultados das eleccións municipais de 2011 foron os seguintes (abstención 13,54%, votos en branco 95,99%):

## Galería

Aduna_0001.jpg|

## Notas
Escudo de Botswana

O **escudo de armas de Botswana** é un dos símbolos nacionais do país, e foi adoptado o 25 de xaneiro de 1966. O escudo central está sostido por dúas cebras. A forma do escudo é a tradicional do leste de África. Na parte superior hai tres engrenaxes que representan a industria.
Aia

**Aia** é un concello de Guipúscoa, no País Vasco. Trátase dun extenso concello rural situado preto da costa. Dentro dos seus límites atópase o Parque Natural de Pagoeta.

## Historia
En Aia naceu no ano 1749 José Joaquín de Arrillaga, quen cursou carreira militar nas provincias de Sonora e California, en Nova España. Serviu como capitán do Presidio de Loreto despois de 1784 como tenente gobernador, sendo gobernador de toda California dende 1800 ata que finou no ano 1814 na Misión de Nuestra Señora de la Soledad, preto de Monterey (California).

Consérvase abundante documentación sobre o seu servizo no Arquivo Xeral de Indias de Sevilla, no Arquivo Xeral Nacional de México, na Bancroft Library da Universidade de California en Berkeley e no Arquivo de Baixa California Sur en La Paz.

## Patrimonio
Nesta localidade atópase a cova de Atxerri, incluída na lista do Patrimonio da Humanidade da Unesco dende xullo de 2008, dentro do sitio «Cova de Altamira e arte rupestre paleolítica do Norte de España». Ten pinturas e gravados da época magdaleniana.

*Casarío Aizpitarte
*Casarío Gorostiola
*Casarío Mañarinzelai
*Casarío Iturriotz
*Casarío Bertangitxaudek
*Casarío Elaielahilko
*Casarío IñakiAlfonso
*Casarío Basurde

## Política
## Notas
Sinbad

O nome de **Sinbad** pode referirse a:

***Sinbad**, nome artístico do actor estadounidense David Adkins (n. 1956);
****Si o vello Sinbad volvese ás illas...***, novela de Álvaro Cunqueiro (1961);
****Sinbad***, filme galego dirixido por Antón Dobao, adaptación da novela anterior (2011).

## Véxase tamén
****Simbad, o mariñeiro***, relato do libro *As mil e unha noites*.
Emblema de Bangladesh

O **emblema de Bangladesh** (en ) foi adoptado pouco despois da independencia en 1971. Na parte central do emblema aparece representada unha flor de nenúfar situada sobre varias ondas que simbolizan a auga e rodeada por dúas espigas de arroz. Sobre o nenúfar figuran catro estrelas de cinco puntas colocadas ós lados da flor. O nenúfar, un dos símbolos nacionais do país, é unha planta que medra en numerosos ríos que discorren por Bangladesh. As catro estrelas representan os catro principios fundamentais consagrados orixinalmente pola primeira constitución de Bangladesh en 1972: nacionalismo, secularismo, socialismo e democracia.

## Escudos históricos 

Ficheiro:Seal of the President of Bangladesh.svg|Selo do Presidente de Bangladesh
Ficheiro:Seal of the Prime Minister of Bangladesh.svg|Selo do Primeiro Ministro de Bangladesh
Aeródromo de Beariz

O **aeródromo de Beariz**, tamén chamado **aeródromo de Doade**, é un aeródromo situado na parroquia de Xirazga, no concello ourensán de Beariz. Ten unha pista de asfalto de 810 metros.
## Características
Púxose en servizo durante o ano 2002. En 2012 tamén foi necesario realizar obras despois de que outubro de 2011 se restrinxise o seu uso debido a unha denuncia por parte duns pilotos posterior a unha serie de incidentes, especialmente un no que unha avioneta terminou mergullada na balsa de auga debido a unha aterraxe demasiado longa.  En 2018 a Xunta realizou obras para adaptalo aos requirimentos de seguridade da normativa vixente.

## Galería de imaxes 

Ficheiro:EC-FAU M18B Dromader 01.jpg
Ficheiro:EC-FBG M18B Dromader 01.jpg
Ficheiro:EC-FBN M18B Dromader 01.jpg
Ficheiro:Pista do aeródromo de Beariz.jpg

## Notas 
## Véxase tamén 
### Outros artigos 
* Aeroportos de Galicia

### Ligazóns externas 
* Datos do aeródromo en aterriza.org
Wimbledon

**Wimbledon** pode referirse a:

* Wimbledon, un barrio no suroeste de Londres.
* Wimbledon, unha cidade do estado de Dacota do Norte.
* Wimbledon Football Club, antigo club do barrio de Wimbledon.
* Campionato de Wimbledon,  un dos catro torneos do Grand Slam de tenis.
* *Wimbledon*, filme estadounidense de 2004.
Albons

**Albons** é un concello catalán da comarca do Baix Empordà na provincia de Xirona, situado ao norte da comarca na zona de contacto entre a chaira do Empordà e o macizo do Montgrí.

## Historia
O lugar e a igrexa aparecen documentados a partir do século XII coas formas *Alburnos*, *Alburnis* e *Albornis*. O castelo da poboación está citado en documentos do século XIII. A principios do século XIV o Conde de Empúries fixo fortificar a poboación.

## Economía
Agricultura de regadío e de secaño. Ganadería ovina, bovina e porcina e actividade turística.

## Lugares de interese
*Igrexa parroquial de estilo románico.
*Capela románica de Sant Grau.
*Castelo de Albons, de época medieval, moi reformado.

## Demografía
## Véxase tamén
### Ligazóns externas
*Información do Instituto de Estatística de Catalunya
Emblema de Corea do Sur

O **emblema de Corea do Sur** (Hangul: 대한민국의 국장; Hanja: 大韓民國의國章) consiste nun símbolo *taeguk* presente na bandeira nacional do país, arrodeada por cinco pétalos e un lazo coa inscrición "República de Corea do Sur" (*Daehan Minguk*), o nome oficial do país cos caracteres hangul. O Taegeuk representa paz e harmonía. Os cinco pétalos son os da flor nacional (a *Hibiscus syriacus*). Foi adoptado en 1963.

## Escudos históricos 

Ficheiro:Seal of the President of the Republic of Korea.svg|Selo do Presidente
Ficheiro:Emblem of the Prime Minister of the Republic of Korea.svg|Emblema do Primeiro Ministro
Ficheiro:Emblem of the National Assembly of Korea.svg|Emblema da Asemblea Nacional

## Véxase tamén 
### Outros artigos 
* Bandeira de Corea do Sur
George E. Fox

**George Edward Fox**, nado o 17 de decembro de 1945, é un investigador estadounidense da Universidade de Houston (Texas).

## Traxectoria 
Fox recibiu a súa licenciatura en 1967 e alcanzou o doutoramento en 1974 en enxeñaría química, ambas as titulacións na Universidade de Siracusa (Nova York). Desde 1973 até 1977 foi investigador asociado de Carl Woese na Universidade de Illinois e, despois, profesor adxunto de Bioquímica e Ciencias Biofísicas na Universidade de Houston.

Na década de 1970, con Carl Woese, foi o primeiro científico en clasificar as arqueas como un dominio separado da vida dentro do sistema de tres dominios. Fox e Woese tamén introduciron a idea do *proxenota* como entidade primordial na evolución da vida. Con Woese, foi pioneiro no uso de análises comparativas na predición da estrutura secundaria do ARN. Usando análises comparativas, tamén recoñeceu as limitacións que as secuencias de ARN poderían subministrar a identificación echamente* relacionadas con especies estreitamente relacionadas.

Actualmente as súas investigacións céntranse en comprender a evolución temperá da vida. Fox sostén que un dos primeiros compoñentes da maquinaria xenética para é o ribosoma. A súa investigación está relacionada activamente na busca de indicios de vida (biosinaturas) en Marte.

## Véxase tamén 
### Bibliografía 
* Fox, G. & Woese, C. (1975): "5S rRNA Secondary Structure." *Nature* **256**: 505‑507.
* Fox, G.; Wisotzkey, J. & Jurtshuk, P. (1992): "How close is close:16S rRNA sequence identity may not be sufficient to guarantee species identity." *Int J Syst Bacteriol* **42**: 166-160.
* Woese, C. & Fox, G. (1977): "Phylogenetic structure of the prokaryotic domain: the primary kingdoms." *Proc Natl Acad Sci U S A* **74** (11): 5088-90. 
* Woese, C.; Magrum, L. & Fox, G. (1978): "Archaebacteria". *J Mol Evol* **11** (3): 245-51. 

### Outros artigos 
* Arqueas
* Sistema de tres dominios

### Ligazóns externas 
* Páxina web de George E. Fox  Consultada o 8 de agosto de 2014.
Escudo do Canadá

O **escudo de armas do Canadá**, é un dos símbolos nacionais do país e foi adoptado en 1921. Aseméllase moito ó escudo do Reino Unido mais ten certos elementos distintivos canadenses que se engaden ou substitúen ós británicos. 

## Escudos históricos 

Ficheiro:Coat of arms of Canada (1868).svg|1868
Ficheiro:1905 Canadian coat of arms postcard.jpg|1905
Ficheiro:Royal Coat of Arms of Canada (1921–1957).svg|1921
Ficheiro:Royal Coat of Arms of Canada (1957–1994).svg|1957
Arquidiocese católica latina de Agaña

A **arquidiocese de Agaña** (en latín: *Archidioecesis Aganiensis*) é unha sé metropolitana da Igrexa católica latina. En 2012 contaba con 157.000 bautizados sobre unha poboación de 184.000 habitantes. O arcebispo actual é Michael Jude Byrnes.

## Territorio 
A arquidiocese abrangue o territorio de Guam. A sé arcebispal está na cidade de Hagåtña, onde está a catedral do Doce Nome de María.

O territorio está organizado en 24 parroquias.

## Historia 
O 1 de marzo foi erixida a vigairía apostólica de Guam, co breve *Ex hac quam divinitus* do papa Pío X, en territorios da prefectura apostólica das Illas Marianas, que á súa vez fora erixida en 1902, en territorios da arquidiocese de Cebú. O 4 de xullo 1946 a vigairía ampliou a súa xurisdición ás devanditas Illas Marianas.

O 14 de outubro de 1965, coa bula *Centenario anno* do papa Paulo VI, a vigairía foi elevada a diocese, e tomou o nome de *diocese de Agaña*.

O 8 de marzo de 1984 a diocese foi elevada ao rango de arquidiocese coa bula *Compertum quidem* do papa Xoán Paulo II. O 8 de novembro do mesmo ano cedeu o territorio das illas Marianas para a erección da diocese de Chalan Kanoa (*Vialembensis*).

## Episcopoloxio 
* Francisco Xavier Vilá i Mateu (25 de agosto de 1911 - 1 de xaneiro de 1913, finado)
* Agustín Bernaus i Serra (9 de maio de 1913 - 14 de setembro de 1913, nomeado vigairo apostólico de Bluefields)
* Felipe Joaquín Oláiz Zabalza (20 de xullo de 1914 - 1 de xaneiro de 1933, renuncia)
* León Ángel Olano Urteaga (9 de xullo de 1934 - 20 de agosto de 1945, renuncia)
* Apollinaris William Baumgartner (25 de agosto de 1945 - 18 de decembro de 1970, finado)
* Felixberto Camacho Flores (24 de abril de 1971 - 25 de outubro de 1985, finado)
* Anthony Sablan Apuron (10 de marzo de 1986 - 4 de abril de 2019, expulsado)
* Michael Jude Byrnes (4 de abril de 2019 - actualidade)

## Notas 
## Véxase tamén 
### Ligazóns externas 
*Páxina web oficial 
* Perfil en Catholic-Hierarchy.org
Emblema dos Emiratos Árabes Unidos

O **emblema dos Emiratos Árabes Unidos** () é un dos símbolos nacionais do país e foi oficialmente aprobado en 1973. É semellante ós escudo de armas e emblemas doutros estados árabes. Consiste nun falcón dourado, símoblo da póla Kuraisch á cal pertencía o profeta Mahoma.

O 22 de marzo de 2008, o emblema foi modificado. 

## Escudos históricos 

Ficheiro:Coat of arms of United Arab Emirates (1973-2008).png|Escudo entre 1973-2008

## Notas
Batalla de Farsalia

A **batalla de Farsalia** foi un conflito militar decisivo da Segunda Guerra Civil da República de Roma. O 9 de agosto de -48 en Farsalia, Grecia, Xulio César e os seus aliados formaron en fronte ó exército republicano baixo o mando de Cneo Pompeio Magno. Pompeio tiña o apoio dunha maioría de senados, dos que a meirande parte eran optimates, mais o seu exército era de inferior calidade ás lexións de veteranos de César. A batalla adoita considerarse decisiva para a fin da República e o comezo do Imperio Romano.

## Notas 
## Véxase tamén 
### Ligazóns externas 
* Batalla de Farsalia
Amer

**Amer** é un concello da provincia de Xirona, en Cataluña. Está situada no norte da comarca catalá da Selva e no límite coas da Garrotxa e o Xironés.

## Economía
A economía da vila está moi diversificada con agricultura de secaño e de regadío; gandaría bovina, ovina e porcina; industria téxtil, papeleira, alimenticia e químico-veterinaria; embotellamento de augas minerais e turismo.

## Comunicación
Atravesado pola estrada C-63, de Santa Coloma de Farners a Olot. Antiga estación de ferrocarril da liña Xirona-Olot.

## Demografía
## Lugares de interese
*Mosteiro de Santa María de Amer, coa igrexa de estilo románico.
*Praza porticada
*Font Picant
*Ermida de Santa Brígida
*Els tres rocs
*Calananda Bar
*La font dels Musics

## Galería

Ficheiro:Santa-Maria-Amer.jpg|Cabeceira do mosteiro.
Ficheiro:Estació tren Amer.jpg|Estación de tren.
Astérix et Obélix contre César

***Astérix et Obélix contre César*** é un filme dirixido por Claude Zidi que se estreou en 1999. É o primeiro da serie de filmes baseados na banda deseñada de Goscinny e Uderzo Astérix. O filme combina o argumento de varias historias de Astérix, como *Astérix o galo*, *Le Devin*, *Astérix e os godos*, *Astérix lexionario* e *Astérix gladiador*.

No ano da súa estrea, foi a produción máis custosa do cine francés. Foi superada pola súa secuela *Astérix et Obélix : Mission Cléopâtre*, no 2002.

## Sinopse 
A pequena vila de Astérix e Obelix é o último lugar que queda fóra do control de Roma. Cando o recadador de impostos Claudius Incorruptus non consegue os cartos dos seus habitantes, o propio Xulio César achégase ó lugar para ver que hai de especial neles. O segredo é unha poción máxica preparada polo seu druída Panoramix lles dá a todos unha forza sobrehumana cando a beben.

## Personaxes 
* Christian Clavier como Astérix
* Gérard Depardieu como Obélix
* Roberto Benigni como Lucius Detritus
* Michel Galabru como Abraracourcix
* Claude Piéplu como Panoramix
* Daniel Prévost como Prolix
* Pierre Palmade como Assurancetourix
* Laetitia Casta como Falbala
* Arielle Dombasle como Mme Agecanonix
* Sim como Agecanonix
* Marianne Sägebrecht como Bonnemine
* Gottfried John como Xulio César
* Jean-Pierre Castaldi como Caius Bonus
* Jean-Roger Milo como Cetautomatix
* Jean-Jacques Devaux como Ordralfabetix

## Galardóns e nomeamentos 
* 1999: Premios César: 1 nomeamento.

## Notas 
## Véxase tamén 
### Ligazóns externas 
* 
* Ficha en BoxOfficeMojo
Nitrosopumilales

A das **nitrosopumilales** (*Nitrosopumilales*) é unha orde de arqueas do reino dos *Crenarchaeota*, filo dos *Thaumarchaeota* e clase das *Thermoprotei*.

## Notas 
## Véxase tamén 
### Bibliografía 
* 
* 
* Gaidos, E.; Rusch, A. & Ilardo, M. (2011): "Ribosomal tag pyrosequencing of DNA and RNA from benthic coral reef microbiota: community spatial structure, rare members and nitrogen-cycling guilds". *Environ Microbiol.* **13** (5): 1138-52. Resumo en PubMed.
* 

### Ligazóns externas
Arbúcies

**Arbúcies** é un concello catalán, na comarca da Selva, na provincia de Xirona.

## Demografía
## Economía
Arbuciès é notábel por ser sede, malia o seu pequeno tamaño, de varias das empresas carroceiras de autobuses máis importantes de Cataluña e de España. Entre elas destacan:
*Indcar
*Ayats
*Noge
*Beulas
*Boari

## Museos
*Museo etnolóxico do Montseny-La Gabella, centro de información e documentación do Parque Natural do Montseny, dende a prehistoria ata a actualidade.

## Lugares de interese
*Castelo de Montsoriu, un dos exemplares de arquitectura gótica militar mellor conservados de Cataluña (século XIII-XIV).
*Igrexa de Sant Cristòfol de Cerdans.
*Igrexa de Sant Mateu de Joanet.
*Igrexa de Sant Pere Desplà, de arquitectura románica, onde se conservan unhas pinturas prerrománicas únicas en Cataluña.
*Igrexa de Santa Maria de Lliors.

## Galería

Ficheiro:Castell de Montsoriu.jpg|Castell de Montsoriu
Ficheiro:Museu Etnològic del Montseny.jpg|La Gabella
Ficheiro:Torre de Vilarmau vista des de fora.jpg|Torre de Vilarmau
Ficheiro:Arbúcies - Església de Sant Quirze.JPG|Església de Sant Quirze
Ficheiro:Can Ferrer.jpg|Can Ferrer
Ficheiro:Can Riera de la Pineda.jpg|Can Riera de la Pineda
Ficheiro:Col·legi Vedruna.jpg|Col·legi Vedruna
Ficheiro:El Buixaus.jpg|El Buixaus
Ficheiro:El Regàs.jpg|El Regàs
Ficheiro:El Vidal.jpg|El Vidal
Ficheiro:Església de Santa Maria de Liors.jpg|Església de Santa Maria de Liors
Ficheiro:Eslgésia de Sant Pere Desplà.jpg|Església de Sant Pere Desplà
Ficheiro:Hotel d'Entitats.jpg|Hotel d'Entitats
Ficheiro:La Cortina.jpg|La Cortina
Ficheiro:La Cortinoia.jpg|La Cortinoia
Ficheiro:Mas Puig.jpg|Mas Puig
Ficheiro:Molí de les Pipes.jpg|Molí de les Pipes
Ficheiro:Montfulleda.jpg|Montfulleda
Ficheiro:Pont del Molí de les Pipes.jpg|Pont del Molí de les Pipes
Ficheiro:Santa Obina.jpg|Santobina

## Véxase tamén 
### Bibliografía 
* 
* 

### Ligazóns externas 
* Páxina web do Concello 
* Información da Generalitat de Cataluña 
* Información do Institut d'Estadística de Catalunya 
* Web oficial do castelo de Montsoriu 
* Web do Museu Etnològic del Montseny, La Gabella 
* O Castelo de Montsoriu no século XIII